Diari Oficial de la Generalitat Valenciana


Sumari del DOGV 2548, del 11-07-1995 (1995/835347)

DECRET 15/1995, de 7 de juliol, del president de la Generalitat Valenciana, pel qual delega competències en el secretari general de la Presidència.
---------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/07/07/15/dof/vci/html**

### Dades del document

Número de DOGV
:   2548

Data del DOGV
:   11-07-1995

Secció del DOGV
:   DISPOSICIONS GENERALS

Número del document
:   1995/835347


Data del document
:   07-07-1995

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 15/1995, de 7 de juliol, del president de la Generalitat Valenciana, pel qual delega competències en el secretari general de la Presidència.   
El president de la Generalitat Valenciana, a més de les atribucions que li corresponen com a president del Consell, assumeix igualment, en relació amb l'àrea executiva de Presidència, les funcions que amb caràcter general s'estableixen per al màxim responsable d'un departament previstes en l'article 35 de la Llei 5/1983, de 30 de desembre, del Govern valencià.  
Quant a aquestes competències, raons d'eficàcia administrativa aconsellen la delegació en l'òrgan jeràrquic immediatament inferior de la Presidència.  
En virtut d'això i de conformitat amb l'article 68 de la Llei 5/1983, de 30 de desembre, del Govern valencià i d'acord amb l'article tercer del vigent Reglament Orgànic i Funcional de la Presidència, aprovat pel Decret 217/1992, de 28 de desembre,   
DECRETE  
Article primer  
Delegar en el secretari general de la Presidència del Consell:  
a) L'autorització i disposició de despeses i propostes de pagaments concernents als crèdits corresponents a tots els serveis integrats en la Presidència.  
b) L'exercici de les facultats ordinàries en matèria de contractació administrativa, dins dels límits legals i pressupostaris.  
c) L'exercici de les competències que li corresponguen com a màxim titular de l'àrea de la Presidència, en matèria pressupostària, d'acord amb el text refós de la Llei d'Hisenda Pública de la Generalitat Valenciana, les normes de desplegament i les lleis de pressupostos.  
d) La resolució d'expedients administratius la competència dels quals tinga atribuïda per la condició de màxim responsable de l'àrea de Presidència i, en especial, la resolució dels procediments en matèria de concessió d'ajudes i de subvencions.  
e) La resolució en la via administrativa dels recursos que s'interposen contra les resolucions dels òrgans o autoritats integrats en la Presidència del Govern valencià, tret de les excepcions que establisquen les lleis.  
f) L'exercici de totes aquelles funcions que la legislació vigent li atribueix en matèria de personal, en desplegament de l'article 35 de la Llei del Govern valencià, incloent-hi el nomenament i el cessament del personal eventual, excepte les competències que l'article 23 del Decret Legislatiu, de 20 de març de 1991, pel qual s'aprova el text refós de la Llei de la Funció Pública Valenciana, reconeix al president de la Generalitat Valenciana, com a màxima autoritat en matèria de funció pública.  
Article segon  
L'exercici de les delegacions establides s'ajustarà als articles 68 de la Llei del Govern valencià i 13 de la Llei 30/1992, de 26 de novembre.  
DISPOSICIó DEROGATòRIA  
Queden derogats els Decrets 36/1987, de 10 de setembre, 4/1988, de 9 de maig, i 6/1992, de 7 d'abril, tots del president de la Generalitat Valenciana.  
DISPOSICIó FINAL  
El present decret entra en vigor el dia de la publicació en el Diari Oficial de la Generalitat Valenciana.  
València, 7 de juliol de 1995  
El president de la Generalitat Valenciana,  
EDUARDO ZAPLANA HERNáNDEZ-SORO


Còpia Permalink ELI